**Julien Alex Thomas Faubert** (s. 1. elokuuta 1983 Le Havre, Ranska) on ranskalainen jalkapalloilija, pelipaikaltaan puolustava keskikenttäpelaaja. Hän edustaa Veikkausliigassa pelaavaa Interiä. Faubert on pelannut sekä Ranskan että Martiniquen maajoukkueissa.

Ura
---

Faubert syntyi Le Havressa Ranskan pohjoisrannikolla, mutta muutti vuonna 1998 etelärannikon Cannesiin saatuaan paikan AS Cannesin arvostetusta junioriakatemiasta. Ranskan kolmanneksi korkeimmalla sarjatasolla Nationalissa pelanneessa Cannesin edustusjoukkueessa hän debytoi kaudella 2001–2002. Vuonna 2004 hän siirtyi Ligue 1 -seura Bordeaux’hon, jonka kanssa hän saavutti kaudella 2005–2006 liigan kakkossijan. Sijoituksen ansiosta joukkue pääsi mukaan kauden 2006–2007 Mestarien liigaan, jossa Faubert onnistui myös maalinteossa.

Kesällä 2007 muun muassa italialainen Roma ja skotlantilainen Rangers olivat kiinnostuneita Faubertistä, mutta 1. heinäkuuta hän siirtyi 9 miljoonalla eurolla Englannin valioliigan West Ham Unitediin. Ensimmäinen kausi Englannissa oli loukkaantumisten rikkoma, sillä hän loukkasi akillesjänteensä jo harjoituskaudella ja teki virallisen debyyttinsä West Hamin riveissä vasta tammikuussa 2008 ottelussa Fulhamia vastaan. Kauden aikana hän pelasi liigassa ja FA Cupissa yhteensä vain kahdeksan ottelua.

31. tammikuuta 2009 Faubert siirtyi kauden loppuun asti kestävällä lainasopimuksella espanjalaiseen Real Madridiin. Viisikuukautinen Madridissa oli kuitenkin pettymys, sillä hän pelasi vain kahdessa ottelussa yhteensä 52 minuutin ajan.

Vaikean lainasopimus-aikansa jälkeen kausi 2009–2010 alkoi Faubertin osalta kaikesta huolimatta hyvissä merkeissä ja hän oli alkukauden aikana ottamassa tärkeitä voittoja Wolverhamptonista ja Millwallista. Ensimmäisen maalinsa joukkueessa hän teki 50. valioliigaottelussansa 20. helmikuuta 2010 Hullia vastaan.

Faubert solmi tammikuussa 2017 turkulaisen Interin kanssa yksivuotisen sopimuksen.

### Maajoukkue

Ensiesiintymisensä Ranskan maajoukkueessa Faubert teki harjoitusottelussa Bosnia ja Hertsegovinaa vastaan 16. elokuuta 2006. Hän teki 2–1 päättyneen ottelun voittomaalin.

Lähteet
-------

1. 1 2 3  Julien Faubert Soccerway-sivustolla (englanniksi)
2. ↑  Julien Faubert National Football Teams -sivustolla (englanniksi)
3. 1 2  Julien Faubert Transfermarkt-sivustolla (englanniksi)
4. 1 2 3  Faubert completes move  1.7.2007. West Ham United FC. Viitattu 31.1.2009. (englanniksi)
5. ↑  La fiche de Julien Faubert Ligue de Football Professionnel. Viitattu 31.1.2009. (englanniksi)
6. ↑  Faubert hit by major injury blow  19.7.2007. West Ham United FC. Viitattu 31.1.2009. (englanniksi)
7. ↑  Debut delight for flying Faubert  12.1.2008. West Ham United FC. Viitattu 31.1.2009. (englanniksi)
8. ↑  Julien Faubert, nuevo jugador del Real Madrid  31.1.2009. Real Madrid CF. Viitattu 31.1.2009. (espanjaksi)
9. ↑  Faubert: "Era la cabeza de turco"  23.6.2009. Marca. Viitattu 6.7.2009. (espanjaksi)
10. ↑  Faubert thanks the fans  11.9.2009. West Ham United. Viitattu 24.4.2010. (englanniksi)
11. ↑  Hammers too strong for Hull  20.2.2010. West Ham United. Viitattu 24.4.2010. (englanniksi)
12. ↑  Veikkausliigaseura hankki Real Madridissa ja Valioliigassa pelanneen keskikenttämiehen
13. ↑  Bosnie 1–2 France  16.8.2006. Fédération Française de Football.  Arkistoitu 28.7.2012. Viitattu 31.1.2009. (ranskaksi)

Aiheesta muualla
----------------

* Julien Faubertin esittely West Ham Unitedin sivustolla (englanniksi)
* Julien Faubertin esittely Ranskan jalkapalloliiton sivustolla[vanhentunut linkki] (ranskaksi)